1783 määrati Scharnhorst Hannoveri  suurtükiväekooli. Suurtükiväelase eriala ei peetud tollal prestiižseks, sest see nõudis õppimisvõimet, tööd ja annet. Sajandite jooksul oli aadlikes juurdunud eelarvamus, et hariduse omandamine ja töö on alandavad. Kuna armee siiski suurtükiväelasi vajas, said oma andekamatele lastele anda ohvitserihariduse ka vaesemad aadlikud. Briennes'i suurtükiväekoolist algas ka Prantsuse imperaatori Napoleon Bonaparte'i sõjaline karjäär.